Иван Пейчев
Единствено небето…

chitanka.info

Единствено небето

ще тъгува,

голямото предесенно

небе,

когато ние слезем

до морето

пресичащи и улици

и хора

принадлежащи само

на предметите

докарани от някъде

с усилие

и все така обсебили

града.

Ти не скърби.

Аз ще намеря мръсната

ракия,

защото за такива като

нас

остава смърт

ракия и море

и свобода

недоживяна от мнозина.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.